NORAKSTS

|  |  |
| --- | --- |
| 28.10.2022. | Nr.14/6 |

###### PAR JELGAVAS VALSTSPILSĒTAS PAŠVALDĪBAS UN JELGAVAS NOVADA PAŠVALDĪBAS KOPĪGAS IESTĀDES

###### “JELGAVAS DZIMTSARAKSTU NODAĻA” VEIDOŠANU

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Administratīvo teritoriju un apdzīvoto vietu likumu Jelgavas valstspilsētas pašvaldība ar Jelgavas novadu administratīvo teritoriju attīstību plāno kopīgi, izstrādājot integrētu Jelgavas valstspilsētas un Jelgavas novada ilgtspējīgas attīstības stratēģiju un kopīgus teritorijas attīstības plānošanas dokumentus.

Saskaņā ar Jelgavas pilsētas attīstības programmas 2014-2020.gadam Investīciju plānu, Jelgavas valstspilsētas pašvaldība īsteno projektu “Ēkas Pasta ielā 32, Jelgavā pārbūve par dzimtsarakstu nodaļu”, kura mērķis ir veikt ēkas pārbūvi, pielāgojot to Jelgavas valstspilsētas un Jelgavas novada dzimtsarakstu nodaļas vajadzībām, tādējādi uzlabojot dzimtsarakstu nodaļas sniegto pakalpojumu pieejamību un kvalitāti iedzīvotājiem, kā arī nodrošinot mūsdienu prasībām atbilstošas telpas Jelgavas valstspilsētas un Jelgavas novada pašvaldību dzimtsarakstu nodaļas vienota un kvalitatīva pakalpojuma sniegšanai.

Saskaņā ar Likuma “Par pašvaldībām” 15.panta pirmās daļas 15.punktu, viena no pašvaldības autonomajām funkcijām ir civilstāvokļa aktu reģistrācijas veikšana. Attiecībā uz minētās funkcijas īstenošanu, Civilstāvokļa aktu reģistrācijas likuma 10.panta otrajā daļā noteikts, ka vairākas pašvaldības var izveidot kopīgu dzimtsarakstu nodaļu.

Atbilstoši likuma “Par pašvaldībām” 99.panta nosacījumiem, kopīgu uzdevumu risināšanai pašvaldības, savstarpēji vienojoties, var izveidot kopīgas iestādes.

Ņemot vērā minēto, kā arī saskaņā ar likuma “Par pašvaldībām” 99. un Civilstāvokļa aktu reģistrācijas likuma 10.panta otro daļu,

**JELGAVAS VALSTSPILSĒTAS DOME NOLEMJ:**

1. Jelgavas valstpilsētas pašvaldībai kopā ar Jelgavas novada pašvaldību veidot kopīgu iestādi – Jelgavas Dzimtsarakstu nodaļa (turpmāk – kopīga iestāde).
2. Jelgavas valstspilsētas pašvaldības administrācijai sadarbībā ar Jelgavas novada pašvaldības administrāciju izstrādāt kopīgās iestādes nolikuma projektu.
3. Kopīgo iestādi finansēt Jelgavas valstspilsētas un Jelgava novada pašvaldībām no budžeta līdzekļiem proporcionāli pašvaldības teritorijā dzīvojošo iedzīvotāju skaitam.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 28. oktobrī